Sporskogmattevever

Sporskogmattevever (Neriene clathrata) er en av edderkoppene i gruppen mattevevere og dvergedderkopper (Linyphiidae).

 Utseende  
Sporskogmattevever er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er noe bred bakerst, men smalner framover. Bakkroppens overside har ett W-formet mønster på lysere bunn. Men farger og mønster kan variere. Hos hunnen er bakkroppen stor og kuleformet, hos hannen noe slankere. Beina har litt utydelige mørke og lyse ringer. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

 Levevis 
Sporskogmattevever er predatore og bygger små teppelignende fangstnett, disse har flere «etasjer» med tallrike silketråder som går på kryss og tvers. Edderkoppen henger vaktsomt, oppned (med buken opp), litt høyt i fangstnettet. De er hurtige edderkopper og tar straks et eventuelt byttedyr. Om de blir forstyrret klatrer eller slipper de seg ned fra nettet.

Kjønnsmodne hanner bygger sjeldent fangstnett, men vandrer vanligvis rundt på leting etter en hunn. De lever vanligvis ikke lenge etter en paring.

 Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Neriene (tysk)

 Eksterne lenker 

 Dvergedderkopper – edderkopper.net  (norsk)

Kategori:Mattevevere og dvergedderkopper